**Anna Borysivna Sharyhina**, nada c.1978, é unha feminista ucraína e activista LGBT. É cofundadora da Sphere Women's Association, unha organización feminista lésbica en Khárkiv, e do NGO Kyiv Pride, o comité organizador da Marcha do Orgullo en Kíiv.

Sharyhina e a súa parella, Vira Chemygina, levan implicadas coa comunidade LGBT ucraína e organizacións de lesbianas durante máis dunha década. Organizaron as primeiras marchas de Kíiv pola igualdade. A segunda marcha de Kíiv pola igualdade, celebrada en 2015, estivo acompañada pola policía e contou co apoio de diversas figuras públicas. Con todo, a marcha só durou 15 minutos debido á violencia de extrema dereita contra os manifestantes. Dez persoas, incluíndo a policías que custodiaban o evento, resultaron feridas.

A actividade feminista e LGBT de Sharyhina enfrontouse a unha continua oposición en Ucraína. Cando deu unha conferencia sobre movementos LGBT nunha librería de Khárkiv, a reunión tivo que ser trasladada dúas veces: primeiro ó centro de prensa Nakipelo de Khárkiv e despois ó centro Izolyatsiya de Kíiv. PrideHub, un centro comunitario de Khárkiv, foi atacado por homes enmascarados con granadas de fume en xullo de 2018; o edificio foi vandalizado máis tarde con graffitis e sangue de animais. Aínda que se puxeron denuncias na policía, e foron enviadas sobre 1,000 cartas de queixa ó Ministro do Interior Arsen Avakov, ninguén foi castigado pola a ofensa.

En marzo de 2019, Sharyhina estaba entre as que organizaron a Semana de Solidariedade das Mulleres en Khárkiv durante a primeira semana de marzo:

> 
> 
> O obxectivo do evento é volver á esencia orixinal do Día Internacional da Muller, cando as mulleres se unen na loita polos seus dereitos. Este é un día de solidariedade feminina, non de ramos e doces. A Semana da Solidariedade da Muller é principalmente un proxecto educativo, e estamos unidas non contra algo, senón polo desenvolvemento das mulleres, as comunidades de mulleres e toda a sociedade ucraína.
> 
> 

En xaneiro de 2020 Sharyhina criticou a Mike Pompeo por visitar Ucraína sen reunirse cos líderes da comunidade LGBTQ.

Notas
-----

1. 1 2  Claire Gaillard, Anna Sharyhina – Ukraine, Hope for the Future, *Les Spread the Word*, 5 de outubro de 2015. Traducido por Leanne Ross.
2. ↑  Clara Marchaud, Kyiv Pride week events to raise awareness, defend LGBTQ rights, *Kyiv Post*, 8 de xuño de 2018.
3. ↑  Ganna Grytsenko, What are the real barriers to freedom of assembly in Ukraine?, openDemocracy, 16 de maio de 2018.
4. 1 2  Anna Nemtsova, Mike Pompeo Snubs Ukraine’s Embattled LGBTQ Community, *The Daily Beast, 31 de xaneiro de 2020.*
5. 1 2  Lily Wakefield, US Secretary of State Mike Pompeo refuses to meet with LGBT activists in Ukraine, *Pink News*, 1 de febreiro de 2020.
6. ↑  Natalia Ivanova, International Women’s Day: Breaking Stereotypes, *Kharkiv Observer*, 8 de marzo de 2019.

Véxase tamén
------------

### Ligazóns externas

* Story no.11. Anna Sharyhina, *Gay Alliance Ukraine*, 25 de novembro de 2015.
* Chanelle Grand, Portrait : Anna Sharyhina, militante et directrice de la marche de la fierté LGBT en Ukraine, STOP Homophobie, 5 de outubro de 2015.
* Hanna Sokolova, anna-sharyhina-interview-en/ "When we compromise, it’s as if we admit we’re not equal": Anna Sharyhina on feminism and LGBT rights in Ukraine, openDemocracy, 22 de maio de 2019.